जुगसलाई करनडीह में आज चार घंटा, मानगो में 6 घंटा नहीं रहेगी बिजली
जमशेदपुर | बिजलीबोर्ड द्वारा बुधवार को जेम्को चौक के पास 33 हजार केवीए लाइन का काम किया जाएगा। इसके लिए बोर्ड ने बुधवार सुबह 10 बजे से दोपहर 2 बजे तक जुगसलाई, करनडीह, बागबेड़ा, सरजामदा, परसुडीह, बारीगोड़ा, बावनगोड़ा, खासमहल में बिजली आपूर्ति बंद करने की घोषणा की है। उधर, बिजली बोर्ड द्वारा गम्हरिया ग्रिड से मानगो कुंवर बस्ती आने वाली हाइटेंशन लाइन का बेस खड़ा करने का काम बुधवार को सुवर्णरेखा नदी क्राॅसिंग पर किया जाएगा। इसके लिए बोर्ड ने बुधवार की सुबह 10 से शाम चार बजे तक बिजली आपूर्ति बंद करने की घोषणा की है। इस कारण बुधवार को छह घंटे तक मानगो कुंवर बस्ती, मुंशी मोहल्ला, जाकिरनगर, डिमना, आजादनगर, एमजीएम, आस्था बालीगुमा समेत कई क्षेत्रों में बिजली नहीं रहेगी।
hin_Deva hin_Deva